**Null løp Simostranda**

Første arrangement blir **Tirsdag 30.01** og fem påfølgende tirsdager fremover.

Påmelding fra kl **17.30-19.00** og fortløpende start.

Dette er et lavterskelarrangement som passer for alle og målet er skiglede og morro for store og små skiløpere

Vi oppfordrer også alle foreldre til å stille opp med startnummer på brystet 😊

Her er det ikke fart og stil som vinner, men den som klarer å gå de to jevneste rundene tidsmessig. Runder fra 200 meter og oppover til lysløypa på ca 3 km.

Det vil senere på vinteren bli gjennomført premieutdeling på Eikvang med premier til alle barn i barneskolealder som har deltatt på minst tre av fem arrangement.

**Nytt av året er at de som deltar på ALLE fem rundene er med i trekningen av en felleskipakke til voksen fra Atomic sponset av Nygård Sport (verdi 5100,-) og en til junior (verdi 2100,-)**

**I tillegg trekkes det hver gang fine uttrekspremier sponset av Sparebank1 sørøst, Modum kommune (kinobilletter), Flaget (batteridriller) og Nygård Sport!**

Varm saft til alle deltakere og som alltid tipp topp forhold i lysløypa på Simostranda. Kan også friste med en tur i det fine akeanlegget for barna etter at to runder er gjennomført!

Nygård Sport stiller med smøreservice på flere av kveldene så dårlige ski er ingen unnskyldning for å ikke stille opp 😉

Ta med deg klassekamerater, venner, foreldre, besteforeldre og hele familien og bli med!